stanford-oval/wikipedia huggingface dataset:
Mustalakkimuura

| Mustalakkimuura |
| --- | --- |
 Koiras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Lakkimuurat Percnostola
Laji::  rufifrons
Kaksiosainen nimi
 Percnostola rufifrons  (Gmelin, 1789) 

Alalajit
 P. r. jensoni  P. r. minor  P. r. rufifrons  P. r. subcristata 
Katso myös
   Mustalakkimuura Wikispeciesissä   Mustalakkimuura Commonsissa 
Infobox OKNimi-testi OKIUCN-testi OK: 
Mustalakkimuura (Percnostola rufifrons) on puumuuriin kuuluva lintulaji. Lajia tavataan Etelä-Amerikasta.
Taksonomia

Usein mustalakkimuuralla katsotaan olevan neljä alalajia. On kuitenkin ehdotettu, että alalajit P. r. jensoni ja P. r. minor tulisi erottaa lajiksi Percnostola minor.
Koko ja ulkonäkö

Mustalakkimuura voi kasvaa 14–15 cm pitkäksi. Sukupuolet eroavat toisistaan ulkonäöltään. Mustalakkimuurakoiraan pää, rinta, vatsa ja selkä ovat väriltään tumman harmaat. Päälaki ja siivet ovat mustat ja siivissä on kaksi ohutta valkoista raitaa. Naaraslinnun päälaki on musta ja pää ruskea. Selkä on ruskehtavan harmaa ja siivet ruskeat vaaleanruskein raidoin. Mustalakkimuuranaaraan rinta ja vatsa ovat oranssinruskeat.
Levinneisyys ja elinympäristö

Mustalakkimuuraa tavataan laikuttaisesti Kolumbiasta Venezuelan eteläosan kautta Brasiliaan, Guyanasta Brasiliaan sekä Perusta. Lajin elinympäristöä ovat kosteat hiekkamaiden metsät ja rannikolla mangrovemetsät. Laji liikkuu yksin tai pareittain metsien pohjakerroksissa ja voi liittyä sekaparviin. Linnun ravintoa ovat hyönteiset ja se seuraa usein muurahaisia. Mustalakkimuuran pesimäkausi on huhtikuusta toukokuulle.
Zemplén-vuoristo

| Zemplén-vuoristo unk>  Zempléni-hegység |
| --- | --- |
 Zemplén vuoristo
Maantiede
 Tokaj-Zemplén-vuoret
Sijainti:  Pohjois-Unkarin keskivuoristo
Päävuoristo:  Karpaatit
Vuoriston pituus:  n. 100-120 km km
Koordinaatit:  48.2400°N, 21.2500°E
Korkein kohta
Nimi:  Nagy-Milic
Korkeus meren-pinnan tasosta:  895 m m
Sijainti:  Unkarin ja Slovakian rajalla
Koordinaatit:  48.497979°N, 21.323153°E
Geologia
Aikakausi:  Mioseeni
Kivilaji:  andesiitti, ryoliitti ja tuffi
Zemplén-vuoristo (unk. Zempléni-hegység), maantieteilijöiden tuntema Tokaj-vuoristo (unk. Tokaji-hegység), toisinaan myös Eperjes-Tokaj (tai Prešov-Tokaj)-vuoristo (unk. Eperjes–Tokaji-hegység) on geologisesti Karpaattien sisäisen tulirenkaan alueelle kuuluva itäinen, Szerencsin ja Tokajin kaupunkien pohjoispuolelle muodostunut vulkaanista alkuperää kukkula- ja vuorijono Borsod-Abaúj-Zemplénin läänissä Koillis-Unkarissa.
Nämä Hernádiin ja Tiszan sivujokeen Bodrogiin rajoittuvat keilanmuotoiset entiset tulivuoret hiekkaisaine tulvatasanteineen lasketaan Pohjois-Unkarin keskivuoristoon (Slovakian puolella Slanské vrchy). Suurin osa Zemplén-vuoristosta kuuluu Unkariin, mutta jatkuu Unkarin ja Slovakian valtionrajalta kohti Eperjesia ja tätä nimenantajana pidettyä pohjoista, ei-unkarilaista osaa kutsutaan Zemplín-vuoristoksi (unk. Zempléni-szigethegység, slovakiksi Zemplínske vrchy). Vuoriston pituus noin 100–120 kilometriä, korkeus 94-896 metrin väliltä, keskimääräinen korkeus noin 311 m, ja pinta-ala on 94 223 hehtaaria. Borsod-Abaúj-Zemplénin läänin alueella kohoaa 748 nimensaanutta vuorta ja neljä Unkarin 100:sta korkeimmasta vuorenhuipusta sijaitsee tällä vuoristoalueella. Zemplénin korkein huippu on Unkarin ja Slovakian rajalle noin 15 milj. vuotta sitten muodostunut 895 m korkuinen kerrostulivuori Nagy-Milic (tai Vel’ky-Milic eli Suuri Milic), joka on Borsod-Abaúj-Zemplén läänin toiseksi korkein ja yksi maan kauneimmista nähtävyyksistä Füzérin linnan 552 m korkuisen kukkulan rinnalla. Jyrkät huiput ovat perustana usealle keskiaikaiselle kivilinnalle.
Vuoristo sijaitsee lähellä historiallista Sárospatakia, noin 12 000 asukkaan kaupunkia kuuluisine renessanssilinnoineen. Sen laaksoissa ja rinteillä on vanhoja, perinteisiä hedelmätarhoja, viinitarhoja ja laitumia, joten ihmisen toimintaan kuuluu sekä heinänteko että kaivoslouhinta, laiduntaminen ja metsästys. Tällä alueella löytyy Unkarin kansallissankarin Lajos Kossuthin syntymäpaikka Monok. Unkarin ensimmäinen ja vanhin kapearaiteinen metsärautatie kulki Pálházasta vuoristoon. Tämän entisen legendaarisen Hegyköz-alueen pienrautatie sai alkunsa Sátoraljaújhelystä ja päätepysäkki oli Füzérkomlós kylässä. Vuonna 1980 kiskot poistettiin, mutta Füzérkomlósissa seisoo edelleen MK45-veturi ja kyltti sen muistoksi.
Geologia

Zemplén-vuoriston massa muodostui pääasiassa suhteellisen uudella, mioseenikaudella muodostuneista vulkaanisista kiviaineksista ja laavakivistä noin 15 - 9 miljoonaa vuotta sitten ja on nuorempi kuin muut pohjoisen keskivuoriston osat. Vuorten geokemiallisessa rakenteessa on hallitseva rooli ns. happamilla laavakivillä ja niiden eri muunnelmien kuten ryoliitti-, perliitti-, dasiitti- jne. pohjaisilla koostumuksilla, sen takia maaperä on pääosin hapan. Esimerkiksi Bózsvai-kalliolla on rhyodasiittinen ja Füzérin linnan kukkulalla hieno- ja tasaisenrakenteinen dasiittinen esiintymä sekä Ósvan laakso on kuuluisa entisestä malminlouhinnastaan. Joidenkin lähteiden mukaan kivimateriaalia, joilla on korkea vulkaaninen lasipitoisuus, perliittiä eli "helmenkiviä" sanotaan esiintyvän vain Unkarissa, Zemplén-vuoristossa.
Se on monipuolinen alue, jossa on enemmän tai vähemmän kuluneita jyrkkiä vuorenhuippuja, kapeita ja syviä laaksoja, matalampia kukkuloita sedimenttikiven peitossa. Zemplén-vuoristoalueiden ylemmät keskialueet peittää paksu andesiittipeite, joka on muodostunut lähempänä vulkaanisen toiminnan loppua noin 11 miljoonaa vuotta sitten. Vuorien geologinen kuriositeetti on suuri kivimeri, jota esiintyy monissa paikoissa. Mm. Füzéristä pohjoiseen, Nagy-Milicin vuorijonoalueella, löytyy Kövecses-mäki, jonka eteläpuolella on valtava ”kivimeri”. On tuulen ja sateen muodostamia 'kivipatsaita', joilla nimeksi esim. Rákóczi-kivi tai Pietarin Suuren kallio tai Hawk-kalliokieleke. Kivisiä paljastumisia on silti paljon vähemmän kuin laidunmaata. Vuoriston vulkaanisuudesta kertoo 512 metrin korkeuteen kohoava Tokajin vuori eli Kopasz-hegy. Sen kaakkois- ja lounaisosat ovat tuffista koostuvaa pölymaata ja näillä rinteillä on kasvatettu ja viljelty viinirypäleitä vuodesta 1561 lähtien. Keisari Kaarle VI määräsi alueen suljetuksi viinialueeksi vuonna 1737. Tämä Zemplénvuorten juurella sijaitseva maailmakuulun viininviljelyalueen historiallinen kulttuurimaisema Tokaj-Hegyalja nimettiin Unescon maailmanperintökohteeksi vuonna 2002.
Outi Airola

Outi Airola (s. 1959 Kalajoki) on suomalainen toimittaja, joka on työskennellyt muun muassa MTV Uutisissa. Hän on toiminut vuodesta 2017 lähtien Kokkola-lehden päätoimittajana. Airola kasvoi Kokkolassa ja opiskeli Turussa folkloristiikkaa.
Outi Airola on taiteilijaperheen äiti: hänen lapsiaan ovat näyttelijät Oona ja Anna Airola, toimittaja Laura Airola, sirkustaiteilija Sara Airola ja laulaja Aaro Airola eli Arppa.
Kahvila Saha

Airola pyörittää pihapiirissään entisessä hevostallissa kulttuurikahvila Sahaa. Sen ympäristössä järjestetään vuosittain myös Ykspihlajan kulttuuriviikot -tapahtuma. Kahvila on vuoden 2020 molemmin puolin ollut lopettamisuhan alla, mutta se on saanut puolelleen pienen kansanliikkeen. Kahvila on paikallisesti tunnettu ja mainitaan muun muassa Arpan kappaleessa "Vihdoin viimein".
Kuva Ykspihlajan Potinrannasta. Valkea talo ja punaiset rakennukset kuuluvat kahvilan pihapiiriin.
Romanian kansalliskirjasto

| Romanian kansalliskirjasto> Biblioteca Naţională a României |
| --- | --- |
 Romanian vuonna 2011 valmistunut kansalliskirjasto.
Osoite:  Bulevardul Unirii nr. 22, sector 3, 030833 Bukarest, Romania
Sijainti:  Bukarest, Romania
Koordinaatit:  44.4255°N, 26.1101°E
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Romanian kansalliskirjasto (rom. Biblioteca Naţională a României) on Bukarestissa toimiva Romanian kansalliskirjasto.
Aiheesta muualla

Kuvia tai muita tiedostoja aiheesta Romanian kansalliskirjasto Wikimedia Commonsissa
IFLA World Report - Romania (The International Federation of Library Associations and Institutions) (Arkistoitu – Internet Archive) (englanniksi) (ifla-world-report.org)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Espanja  Ranska  BnF data  Saksa  Israel  Yhdysvallat  Latvia  Tšekki 2  Australia  Kreikka  Kroatia  Puola  Portugali  Vatikaani 
Henkilöt:  ISIL RO-RmBuBN 
Muut:  RISM  IdRef
Roko Ukić

| Roko Ukić |
| --- | --- |

Henkilötiedot
Koko nimi:  Roko Leni Ukić
Syntynyt: 5. joulukuuta 1984 (ikä 39) Split, Kroatian sosialistinen tasavalta, Jugoslavian sosialistinen liittotasavalta
Kansalaisuus:   Kroatia
Koripalloilija
Pelipaikka:  Pelintekijä
Pituus:  196 cm
Paino:  86 kg
Nyk. joukkue:   Panathinaikos BC
Sarja:  Euroliiga A1 Ethniki
NBA-varaus:  41. varaus 2005 Toronto Raptors
Pelaajaura
Seurajoukkueet
2000–2005 2005–2006 2006–2007 2007–2008 2008–2009 2009–2010 2010–2012 2012–:   KK Split  TAU Cerámica  FC Barcelona Bàsquet  Lottomatica Roma  Toronto Raptors  Milwaukee Bucks  Fenerbahçe Ülker  Panathinaikos BC
Maajoukkueet
2005–:   Kroatia
Aiheesta muualla
FIBA
Roko Leni Ukić (s. 5. tammikuuta 1984 Split) on kroatialainen koripalloilija. Hänen on edustanut kreikkalaista Panathinaikosia vuodesta 2012 lähtien.
Ura

Ukić aloitti koripallon pelaamisen KK Splitissä vuonna 1992. Hän teki debyyttinsä KK Splitin edestusjoukkueessa kaudella 2000–2001. Hän oli edustamassa Kroatiaa alle 18-vuotiaiden Euroopan-mestaruuskilpailuissa vuonna 2002, jolloin hän voitti kultaa sekä vuoden 2003 MM-kisoissa. Ukić oli alun perin ilmoittautunut NBA:n vuoden 2004 varaustilaisuuteen, mutta veti nimensä pois viime hetkellä. Seuraavana vuonna hän kuitenkin osallistui varaustilaisuuteen, jossa Toronto Raptors varasi hänet numerolla 41.
Vuonna 2005 Ukić teki sopimuksen TAU Cerámican kanssa, vaikka häntä oltiin jo huhuiltu Raptorsiin. Euroliiga-veteraanien täyttämässä joukkueessa Ukić ei päässyt heti pelitapaan mukaan ja kärsi lisäksi loukkaantumisista. Hän pelasi yhden kauden kunnes siiryi FC Barcelona Bàsquetiin. Kilpailu pelipaikoista oli joukkueen sisällä kuitenkin kovaa ja yhden vaatimattoman kauden jälkeen Barcelonassa Ukić annettiin lainalle Lottomatica Romaan. Siirto Lotomaticaan oli Ukićin jatkouran kannalta tärkeä siirto, sillä kausi oli hänen läpimurtokautensa. Hän teki Euroliigassa 12,7 pistettä ja antoi 2,8 syöttöä ottelua kohden.
Kaudeksi 2008–2009 Ukić siirtyi Toronto Raptorsiin kolmen vuoden sopimuksella. Ensimmäisellä NBA-kaudellaan hän teki keskimäärin 4,2 pistettä 12,4 pelaamaansa minuuttia kohden. Ukićin visiitti seurassa jäi kuitenkin lyhyeksi, sillä jo yhden kauden jälkeen hän siirtyi Milwaukee Buckseihin. Ukić pelasi seurassa tammikuuhun 2010 saakka, jolloin hän siirtyi takaisin Eurooppaan Fenerbahçe Ülkeriin. Kaudeksi 2012–2013 Ukić siirtyi kreikkalaiseen Panathinaikosiin.
Aiheesta muualla

NBA:n pelaajaprofiili (Arkistoitu – Internet Archive) (englanniksi)
Euroliigan pelaajaprofiili (englanniksi)
Oranssivatsamuura

| Oranssivatsamuura |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Viirupäämuurat Terenura
Laji::  sicki
Kaksiosainen nimi
 Terenura sicki  Teixeira & Gonzaga, 1983 

Katso myös
   Oranssivatsamuura Wikispeciesissä   Oranssivatsamuura Commonsissa 
Infobox OKNimi-testi OKIUCN-testi OK: 
Oranssivatsamuura (Terenura sicki) on puumuuriin kuuluva lintulaji. Lajia tavataan uhanalaisena Etelä-Amerikasta.
Koko ja ulkonäkö

Oranssivatsamuura voi kasvaa noin 10 cm pitkäksi. Sukupuolet eroavat toisistaan ulkonäöltään. Oranssivatsamuurakoiras on päästään, selästään ja siivistään väriltään musta. Päässä on runsaasti valkoisia viiruja ja selässä harvemmiltaan. Linnun siivissä on kaksi valkoista juovaa. Koiraan vatsa on valkoinen mustin viiruin. Lajin naaras on päästään musta ja selästään punaruskea. Oranssivatsamuuranaaraan rinta on kellertävä ja vatsa ruskehtavan oranssi.
Levinneisyys ja elinympäristö

Oranssivatsamuuraa tavataan Brasilian kaakkoisosista. Lajin elinympäristöä ovat kosteat metsät ja se liikkuu pareittain tai sekaparvissa. Linnun ravintoa ovat hyönteiset. Oranssivatsamuuran pesimäkausi on marraskuusta helmikuulle ja pesä rakennetaan puuhun.
Oranssivatsamuura luokitellaan äärimmäisen uhanalaiseksi. Kannan kooksi arvioidaan alle 250 täysikasvuista yksilöä. Kantaa uhkaa erityisesti metsien kaataminen maatalousmaiksi.
Siivenisku

| Siivenisku> Fourth Wing |
| --- | --- |

Alkuperäisteos
Kirjailija:  Rebecca Yarros
Kansitaiteilija:  Bree Archer Elizabeth Turner Stokes
Kieli:  englanti
Genre:  romantasia
Kustantaja:  Red Tower Books
Julkaistu:  2. toukokuuta 2023
Sivumäärä:  528
ISBN:  9781649374042
Suomennos
Suomentaja:  Laura Haavisto
Kustantaja:  WSOY
Julkaistu:  3. kesäkuuta 2024
Ulkoasu:  sidottu
Sivumäärä:  576
ISBN:  9789510506097
Sarja: Empyreum
Seuraava:  Rautaliekki
Aiheesta muualla
Kirjasampo
Löydä lisää kirjojaKirjallisuuden teemasivulta
Siivenisku (engl. Fourth Wing) on yhdysvaltalaiskirjailija Rebecca Yarrosin kirjoittama fantasiaromaani. Se on Empyreum-kirjasarjan ensimmäinen osa, jota seuraa Rautaliekki. Englanninkielinen alkuteos julkaistiin vuonna 2023 ja suomennos seuraavana vuonna.
Romaani sijoittuu kuvitteelliseen Navarren kuningaskuntaan ja kertoo Violet Sorrengailista, joka aloittaa lohikäärmelentäjän koulutuksen Basgiathin sotakorkeakoulussa komentajana työskentelevän äitinsä pakottamana. Koulutus on hengenvaarallinen ja kilpailu paikasta lentäjien eliittijoukossa kovaa. Ongelmia aiheuttaa myös tarinan antagonisti, siivenkomentaja Xaden Riorson, jonka isän Violetin äiti on aikoinaan mestauttanut.
Julkaisu

Englanninkielinen romaani julkaistiin 2. toukokuuta 2023. Tammikuussa 2024 Yarros julkaisi kotisivuillaan kaksi bonuslukua, joissa kuvataan joitain romaanin tapahtumia Xaden Riorsonin näkökulmasta.
Suomeksi romaanin julkaisi WSOY 3. kesäkuuta 2024. Sen käänsi Laura Haavisto. Suomekielinen teos on julkaistu kovakantisen kirjan lisäksi myös sähkökirjana ja Ronja Keiramon lukemana äänikirjana.  Xadenin näkökulmasta kirjoitetut bonusluvut sisältävä pokkarilaitos ilmestyi suomeksi 24. lokakuuta 2024.
Vastaanotto

Siivenisku on yksi someilmiöksi muodostuneen romantasia-lajityypin edustajista ja saanut huomattavaa suosiota Tiktokissa. Vuoden 2023 aikana kirjaa myytiin maailmanlaajuisesti yli kaksi miljoonaa kappaletta. Lokakuuhun 2024 mennessä sen myynti oli ylittänyt kolme miljoonaa. Romaani nousi The New York Timesin julkaisemalla bestseller-listalla myydyimmäksi kaunokirjaksi ja oli marraskuuhun 2024 mennessä ollut listalla yhteensä 68 viikkoa.
Risingshadow-sivuston arvostelussa romaania kuvailtiin ennalta-arvattavaksi, mutta silti koukuttavaksi. Kehuja se sai muun muassa fantasiamaailmalle kehitetystä historiasta, sivuhahmoista ja jännittävyydestä. Heikkoutena pidettiin romaanin ”kuumia kohtauksia”, joita sen mainonnassa on puolestaan ylistetty. Kirkus Reviewsin arvostelussa tarinaa luonnehdittiin toiminnantäyteiseksi ja nopeatempoiseksi, mutta kokonaisuutta tarkastellessa juonta ei pidetty toimivana, eivätkä hahmokehitys tai maailmanrakennus vakuuttaneet arvostelijaa. Päähenkilö Violetia kuvailtiin ”kummalliseksi sekoitukseksi silkkaa pätevyyttä ja täyttä passiivisuutta”.
Vuoden 2023 lopussa romaani voitti ensimmäisen jaetun parhaan romantasiakirjan Goodreads Choice -palkinnon. Vuoden 2024 Tiktok Book Awards -palkintoseremoniassa Siivenisku palkittiin vuoden parhaana kansainvälisenä kirjana.
Televisiosovitus

Viikko ennen kirjasarjan toisen osan julkaisua tiedotettiin, että Siivenisku sovitetaan televisiosarjaksi ja Yarros ottaa osaa tulevan sarjan tuotantoon. Romaanin oikeudet omistaa Amazon MGM Studios ja sarjan showrunneriksi on nimetty Moira Walley-Beckett. Sarja oli aikaisessa kehitysvaiheessa heinäkuussa 2024.
Napamiehet

| Napamiehet |
| --- | --- |

Tyyli:  komedia
Pääosissa:   Janne Reinikainen  Tommi Korpela 
Alkuperämaa:   Suomi
Verkko:   Ruutu  Yle Areena 
Julkaistu:  6. maaliskuuta 2015
Tuotantokausia:  1
Jaksoja:  9
Tunnuskappale:  Hobo Don't Mind A Little Rain (2013) – Talmud Beach
Tuotanto
Tuottaja(t):   Misha Jaari  Mark Lwoff 
Vastaava(t) tuottaja(t):  Tea Panula
Ohjaaja(t):  Janne Reinikainen
Käsikirjoittaja(t):   Janne Reinikainen  Tommi Korpela  John Lundsten 
Leikkaaja(t):  Markus Leppälä
Kuvaaja(t):  Juice Huhtala
Tuotantoyhtiö(t):  Oy Bufo Ab
Aiheesta muualla
IMDb 
Elonet
Napamiehet on vuonna 2015 julkaistu suomalainen komediasarja, jonka ovat luoneet Janne Reinikainen ja Tommi Korpela. He näyttelevät sarjan pääosia ja toimivat käsikirjoittajina yhdessä John Lundstenin kanssa; lisäksi Reinikainen vastaa ohjauksesta. Napamiehet julkaistiin alun perin Ruutu-suoratoistopalvelussa 6. maaliskuuta 2015. Syksyllä 2021 sarja julkaistiin myös Yle Areenassa.
Reinikainen ja Korpela näyttelevät sarjassa fiktiivisiä versioita itsestään, jotka joutuvat erinäköisiin kommelluksiin elämässä ja jotka päättävät matkustaa Pohjoisnavalle. Muissa keskeisissä rooleissa ovat kaksikon kaveri Tero (Tero Koponen) sekä Jannen tyttöystävä Inga (Inga Björn).
Rooleissa

| 0 | 1 | 2 |
| --- | --- | --- |
|  Janne Reinikainen  | … |  Janne   |
|  Tommi Korpela  | … |  Tommi   |
|  Inga Björn  | … |  Inga   |
|  Tero Koponen  | … |  Tero   |
|  Laura Birn  | … |  Laura   |
Romania talviolympialaisissa 1932

Romania osallistui Lake Placidin talviolympialaisiin 1932 neljän miesurheilijan joukkueella. Kaikki romanialaiset osallistuivat rattikelkkailuun, jossa Alexandru Papană ja Dumitru Hubert olivat kahden miehen kelkoissa neljänsiä. Kyseinen kaksikko vahvistettuna Ionesculla ja Petresculla oli neljän miehen kelkoissa kuudes.
Joukkue > Rattikelkkailu

| Urheilijat | Laji | 1>  lasku.Aika | 1>  lasku.Sija | 2>  lasku.Aika | 2>  lasku.Sija | 3>  lasku.Aika | 3>  lasku.Sija | 4>  lasku.Aika | 4>  lasku.Sija | Yhteensä> Aika | Yhteensä> Sija |
| --- | --- | --- | --- | --- | --- | --- | --- | --- | --- | --- | --- |
| Alexandru Papană Dumitru Hubert | kahden miehen kelkat | 2.15,51 | 7. | 2.07,82 | 4. | 2.06,12 | 5. | 2.03,02 | 4. | 8.32,47 | 4. |
| Urheilijat | Laji | 1>  lasku.Aika | 1>  lasku.Sija | 2>  lasku.Aika | 2>  lasku.Sija | 3>  lasku.Aika | 3>  lasku.Sija | 4>  lasku.Aika | 4>  lasku.Sija | Yhteensä> Aika | Yhteensä> Sija |
| --- | --- | --- | --- | --- | --- | --- | --- | --- | --- | --- | --- |
| Alexandru Papană Alexandru Ionescu Ulise Petrescu Dumitru Hubert | neljän miehen kelkat | 2.09,09 | 6. | 2.14,32 | 7. | 2.02,00 | 5. | 1.58,81 | 4. | 8.24,22 | 6. |
Minnehahan piirikunta

Minnehahan piirikunta (engl. Minnehaha County) on Yhdysvaltojen Etelä-Dakotan osavaltiossa sijaitseva piirikunta. Sen väkiluku oli 197 214 vuonna 2020. Piirikunnan hallintokeskus ja suurin kaupunki on Sioux Falls, joka on myös osavaltion suurin kaupunki. Piirikunta on perustettu vuonna 1862.
Väestö

Vuoden 2020 väestönlaskennassa Minnehahan piirikunnan asukasluku oli 197 214. Arvion mukaan asukkaista valkoisia on 84,4 %, mustia 7,0 %, alkuperäisasukkaita 3,0 %, aasialaisia 2,2 % ja Tyynenmeren alkuperäisasukkaita 0,1 %. Asukkaista 2,9 % kuuluu kahteen tai useampaan rotuun. 9,4 % asukkaista puhuu kotonaan jotain muuta kieltä kuin englantia ja 7,5 % asukkaista on syntynyt ulkomailla.
Aiheesta muualla

Kuvia tai muita tiedostoja aiheesta Minnehahan piirikunta Wikimedia Commonsissa
Neil Ross

| Neil Ross |
| --- | --- |
 Neil Ross vuonna 2011.
Henkilötiedot
Syntynyt: 31. joulukuuta 1944 (ikä 79) Lontoo
Näyttelijä
Taiteilijanimet:  Neal Ross Neilson Ross
Aktiivisena:  1980–
Merkittävät roolit:  Keith Kogane ja Pidge (Voltron: Defender of the Universe) Buzzer (Action Force) John Rambo (Rambo ja vapauden voimat) Vihreä Menninkäinen (Spider-Man and His Amazing Friends ja Hämähäkkimies)
Aiheesta muualla
Viralliset kotisivut
IMDb 
Neil Ross (s. 31. joulukuuta 1944 Lontoo, Englanti) on englantilais-yhdysvaltalainen ääninäyttelijä ja entinen DJ, joka muun muassa toimi Vihreän Menninkäisen äänenä animaatiosarjassa Spider-Man and His Amazing Friends ja myöhemmin myös 1990-luvun Hämähäkkimies-animaatiosarjassa, sekä vuonna 1986 John Rambon äänenä samannimisessä animaatiosarjassa.
Elämäkerta

Ross syntyi Lontoossa, Englannissa, josta hän muutti hyvin nuorena Montrealiin, Kanadaan. Ollessaan 12-vuotias Rossin perhe muutti tällä kertaa Yhdysvaltoihin Long Beachiin, Kaliforniaan. Perhe muutti vielä San Diegoon, jossa Ross alkoi kuuntelemaan KFWB radiokanavaa ja halusi tämän seurauksena tulla vanhempana DJ:ksi.
Opiskelunsa päätyttyä hän alkoi työskentelemään radion parissa, joista ensimmäinen oli Salt Lake Cityssä, Utahissa, KMUR-niminen radioasema. Tämän jälkeen Ross siirtyi työskentelemään Honoluluun KORL-, KGMB- ja KKUA-radioasemille ennen palaamistaan takaisin San Diegoon vuonna 1969 työskennelläkseen KCBQ:lle. Hän teki myös DJ:n työtä San Franciscossa ja Los Angelesissa aina vuoteen 1985 asti.
Ross asuu Los Angelesissa vaimonsa ja tyttärensä kanssa. Hän harrastaa myös sukeltamista.
Elämäkerta > Ääninäyttelijänä

Ääninäyttelemisen pariin Ross päätyi 1970-luvun lopulla muutettuaan Los Angelesiin. Hän teki ensimmäisen ääniroolinsa animaatiosarjaan Richie Rich vuonna 1980, jossa Ross toimi myyntimiehen äänenä. Hänellä on myös kyky puhua lähes millä tahansa aksentilla. Ross teki uransa alkuvaiheessa muutamia äänirooleja Hanna-Barberan tuottamiin sarjoihin, kuten Smurffeihin ja Pac-Maniin. Hän oli mukana myös 1980-luvun suosituissa animaatiosarjoissa The Transformers ja Action Force. Lisäksi Ross oli vuonna 1989 X-Men: Pryde of the X-Men -televisiospeliaalissa Wolverinen äänenä. 1990-luvulla Ross muistetaan parhaiten Hämähäkkimies-animaatiosarjasta Vihreän Menninkäisen äänenä. Sarja oli samalla hänen kolmas Hämähäkkimies-aiheinen animaatiosarja. Ross muun muassa toimi aikaisemmin Norman Osbornin äänenä 1980-luvun Hämähäkkimies-animaatiosarjassa.
Ross on tehnyt myös äänityötä radion ja televisiomainosten parissa ollen muun muassa Wal-Martin, AT&T:n, Volkswagenin, Coca-Colan, Mattelin, Goodyearin, Lexusin, Disneyn mainoksissa mainosäänenä. Lisäksi hänen ääntään on kuultu CBS:n, NBC:n, ABC:n, TBS:n ja Fox Kidsin kertojaäänenä.
Aiheesta muualla

Voice Chasers (Arkistoitu – Internet Archive)
The Transformers Wiki
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat 
Taiteenala:  MusicBrainz
Serra de Tramuntana

| Serra de Tramuntana |
| --- | --- |
 Serra de Tramuntana talvella
Korkein kohta
Nimi:  Puig Major
Korkeus meren-pinnan tasosta:  1 445 m
Serra de Tramuntana on vuoristo Mallorcan saarella, Espanjassa. Se on lounas-kaakkosuuntainen ja muodostaa saaren pohjoisosan. Puig Major (1 445 m) on vuoriston ja samalla Baleaarien korkein kohta.
Maantiede ja ilmasto

Serra de Tramuntana on jyrkkärinteinen vuoristo, joka kohoaa Mallorcan luoteisrannan suuntaisesti. Siitä voidaan erottaa kolme aluetta, keskiosissa on korkeimmat vuoret, pohjoisosaa halkovat monet lyhyet ja kapeat laaksot ja eteläosassa laaksot ovat leveämpiä eikä rinteet ole niin jyrkkiä kuin muualla vuoriston alueella. Vuoriston korkeimmat huiput, 1 445 metrin korkuinen Puig Major ja 1 365 metrin korkuinen Puig de Massanella, sijaitsevatkin vuoriston keskiosissa. Serra de Tramuntanan erityispiirteenä ovat karstimuodostelmat.
Serra de Tramuntanan ilmasto on vuoristoinen; ilmankosteus ja sadanta ovat korkeita ja lumisateitakin esiintyy. Lämpötilat ovat matalampia kuin saaren muissa osissa. Vuoden keskilämpötila on korkeimmilla alueilla vain 10 astetta, ja sademäärä vuoristossa on yli tuhat millimetriä vuodessa.